**Zelená infraštruktúra v obci Odorín - Parčík**

V roku 2024 je plánovaná realizácia stavieb: Rozšírenie verejného vodovodu za Majerom a okolo PZ (Požiarnej zbrojnice) a Rozšírenie kanalizácie okolo PZ v obce Odorín. Realizáciou uvedených stavieb dôjde k poškodeniu existujúcej zelene a povrchového rigola na pozemkoch parc. č. 169/1 a 170/1. V rámci spätných úprav po realizácii uvedenej stavby je navrhovaný parčík, ktorý bude súčasne slúžiť ako oddychová zóna pri zrekonštruovanej pamiatkovej budove Kúrie so sýpkou. Prostredníctvom prirodzenej retenčnej a absorpčnej schopnosti vegetácie a pôdy môže zelená infraštruktúra napríklad znížiť množstvo odtekajúcej prívalovej dažďovej vody do kanalizačných systémov a následne do potokov a riek. Výsadba okrasných rastlín a drevín bude okrem toho plniť dôležitú funkciu zadržiavania zrážkovej vody, ktorá by mohla narušiť technický stav blízkej novo zrekonštruovanej pamiatkovej budovy a okolia.

Mulčovanie štrkom zasa zabráni vyplavovaniu okrasných záhonov a hromadeniu vody pri prívalových dažďoch.

Parčík bude pozostávať:

- z obnovy povrchového rigola (priekopy) na odvod vody

- vytvorením vodného prvku (solitérny kameň s pretekajúcou vodou)

- spevnených plôch z betónovej dlažby

- osadenie prvkov mestského mobiliáru – lavičky a pod.

- vytvorenie okrasných záhonov s výsadbou okrasných rastlín a drevín

Vytvorenie oddychovej zóny je v súlade s platným územným plánom obce, kde je dotknuté územie navrhované ako plochy verejnej zelene. Realizáciou parčíka zároveň dôjde k skvalitneniu životného prostredia v jeho okolí. Zelená infraštruktúra môže v tej istej priestorovej oblasti poskytovať viac funkcií a prínosov. Tieto funkcie môžu byť environmentálne (napr. ochrana biodiverzity alebo adaptácia na zmenu klímy), sociálne (napr. zabezpečenie odvodnenia a poskytovanie zelene)